text: Esbjerg-træner: Vi kan slå Fiorentina
  19 februar 2014 kl. 17.33
  Fiorentina er klar favorit mod Esbjerg, men vestjydernes træner ser muligheder mod storklubben fra Italien.
  Esbjerg kan levere en ny europæisk overraskelse, når holdet torsdag aften tager imod prominente Fiorentina hjemme på Blue Water Arena i Europa Leagues 1/16-finale.
  Vestjydernes træner, Niels Frederiksen, slår fast, at kampen er andet og mere end en opvarmning til superligastarten på mandag. Han sender sit mandskab på banen for at vinde.
  - Vi skal møde et rigtig godt hold, Fiorentina er gode. Men vi tror faktisk på, at vi kan slå dem. Vi går efter at vinde, for det bliver endnu sværere i Firenze.
  Esbjergs møde med Fiorentina fløjtes i gang torsdag aften klokken 19.
  Her ankommer Florentinas spillere i Esbjerg lufthavn
  Atterrati a Esbjerg! - Landed in Esbjerg! #EsbjergFiorentina #ACFFiorentina #forzaviola pic.twitter.com/rLAbof7Fzs
  
  